text: Ingi Olsen, økisleiðari hjá Landsverki, kunnaði um verkætlanina. Jarðfrøðiligu viðurskiftini eru sera avbjóðandi, og greitt varð frá, hvussu hesar verða loystar so hvørt, sum arbeiðið gongur fram á leið. Fyri fámjiningar og onnur, sum vitja í vøkru bygdini vestantil í Suðuroynni, verður Fámjinstunnilin eitt risa framstig. Fámjin er ein av bygdunum í landinum, sum vetrarhálvuna javnan er avskorin orsakað av veðri, bæði vindi og kava. Fámjinstunnilin fer at lætta munandi um gerandisdagin í Fámjin, og ikki minst gera farleiðina til og úr bygdini tryggari, sigur Dennis Holm, landsstýrismaður. Fámjinstunnilin er um 1.200 m langur og gongst sum ætlað, verður tunnilin skotin ígjøgnum í november mánaði. Sambært tíðarætlanini skal Fámjinstunnilin vera liðugur seint komandi summar.
text: #000003
text: Kári takkar fyri seg á altjóða pallinum
text: #000007